**ОТЧЕТ   
 за дейността на НЧ „Наука 1927“  
 с. Брестовец за 2019 г.**

НЧ „Наука 1927“ с. Брестовец е основано на 16.03.1927г.   
Жителите на селото са около 1000 души. Регистрираните членове   
на читалището са 84 души. Събраният членски внос е 134лв.  
Библиотеката разполага с 7223 тома литература. Записаните читатели за годината са 64. Заетите библиотечни материали са 807, а общите посещенията за 2019г. са 2153, като от тях 1834 са за компютърният клуб.  
През 2019 г. се проведе 1 отчетно събрание и 7 заседания на Настоятелството.  
Отпуснатата субсидия е 14235 лв. за 1,5 щатни бройки и допълнителна субсидия от Община Плевен в размер на 600 лв.  
Библиотеката работи по проект „Глобални библиотеки – България“ и разполага с 4 компютърни системи, многофункционално устройство и мултимедия. Прожектираме на мултимедийното устройство различни презентации. Подновихме фото -изложбата във фоайето на читалището със снимкови материали от дейността ни през 2019г.   
Много от мероприятията провеждаме съвместно с Кметството и Детска градина „Лилия“ в селото. Работим с малцинствени групи, деца, възрастни хора и хора с увреждания. Помагаме на малцинствените групи и възрастните хора при работата с компютър.  
През 2019г. работиха следните колективи:  
– Група за народни песни „Брестовчанка“   
– Детска фолклорна група „Брестовчанчета“  
– Група за автентичен фолклор   
– Група за художествено слово   
– Клуб „ Родознание” – събра информация за видовете бродирани кърпи, която използвахме в изработката им в работилницата „Българска бродерия – баба и внуче”  
Материална база:  
Масивна двуетажна сграда с площ 383кв.м. С помещения в нея: библиотека, компютърен клуб, канцелария, голям салон с балкон и 300 места, малък салон, канцелария, битова музейна стая и складово помещение.  
  
 КУЛТУРЕН КАЛЕНДАР ЗА 2019 г. НА   
 НЧ „НАУКА 1927” с.БРЕСТОВЕЦ– 06.01.2019г. – 171г. от рождението на Христо Ботев- поднасяне на цветя на паметника и презентация.  
– „Бабинден” – празникът беше организиран в читалището. Измиха се ритуално ръцете на бабата- акушерка. Бяха раздадени грамоти.  
– 14.02. 2019г. – Празник на лозаря „Трифон Зарезан” - мероприятието беше организирано съвместно с Кметство с. Брестовец.  
– 19.02.2019г. – 146г. от обесването на Васил Левски- кът на Дякона и мултимедийна презентация „Поклон, Апостоле!“  
– Баба Марта- Баба Марта раздаваше мартенички на децата от ДГ „Лилия”. Работилница за мартенички в читалището.  
– Ден на самодееца с малките и големи самодейци на читалището.  
– 3 март- Освобождението на България – венци и цветя бяха поднесени на паметниците край с. Брестовец съвместно с Кметството и ДГ „Лилия”.  
– Международният ден на жената- тържество в салона на читалището. Поздрав за жените отправиха деца от групата за художествено слово.

– Седмица на детската книга – децата от ДГ „Лилия“ с. Брестовец посетиха библиотеката на читалището. След което присъствахме в детската градина, където децата пресъздадоха драматизация на детска приказка.  
– Лазарица- жени от групите към читалището посетиха ДГ „Лилия”, където разказаха на малките лазарки как те са лазарували. След което заедно направиха венчета.  
– Великден- В битовата стая на читалището жени от групата за автентичен фолклор показаха на децата от ДГ „Лилия” как се боядисват яйца с естествени багрила и как се меси козунак. Празнична литургия на параклиса   
„Св. Димитър“.  
– 25.04.2019г. - 100 години ПК „Орач 94” с.Брестовец в него взеха участие ГНП „Брестовчанка“ и ДФГ „Брестовчанчета“.   
– 24 май /Ден на славянската писменост/ - с децата от ДГ „Лилия” извихме венец над портрета на светите братя Кирил и Методий. В големият салон на читалището по традиция бяхме поканили всички бивши и настоящи учители, читалищни и културни дейци от селото. Децата от ДГ „Лилия“ отправиха своя поздрав към присъстващите.   
– 2 юни /ден на Христо Ботев/ – Поднасяне на венци и цветя на паметника на Христо Ботев пред читалището.   
– 08.06.2019г.- Участие на ГНП „Брестовчанка“ и ДФГ „Брестовчанчета“ в фестивала на „Традицията среща бъдещето“

с. Ясен.  
– 22.06.2019г. – участие на ГНП „Брестовчанка“ и ДФГ „Брестовчанчета“ в „Балкански събор” гр.Априлци. Спечелен златен медал за ДФГ „Брестовчанчета” и сребърен за ГНП „Брестовчанка”.  
– 24.06.2019г. – Еньовден – ДФГ представи ритуала „Ладуване“. Момите извиха голям венец от различни билки. Всички минаха под венеца за здраве, измиха се с “мълчана вода“. Имаше традиционната изложба на билки и билков чай за присъстващите.  
– 09.07.2019г. – събитие под наслов „Европейски ценности” съвместно с Областна администрация-Плевен.  мултимедийна презентация за Холокоста,  хип-хоп танци и музикална програма от ГНП „Брестовчанка“ и   
ДФГ „Брестовчанчета“  
– 27.07.2019г. – участие на ГНП "Брестовчанка" и ДФГ "Брестовчанчета" на събора "Тараклъка пее и танцува" с.Градище  
– 27.07.2019г. – 9- ти летен празник на село Брестовец под надслов „Среща на родовете” - празникът е организиран съвместно с Кметството. Бяха раздадени грамоти и награди за най- малкия и най- възрастния жител на с.Брестовец.  
– 19.09.2019г. – Участие на ДФГ "Брестовчанчета" в хайдушката академия на НЧ „Родолюбие“ по проект „Децата и културно-историческото наследство“  
– 21.09.2019г. – Участие на ДФГ "Брестовчанчета" и ГНП „ Брестовчанка“ фолклорен събор "Ценово пее и танцува".  
– 21.11.2019г. – Денят на християнското семейство – отбелязахме заедно с децата от ДГ „Лилия” с песни и стихчета посветени на семейството. Музикален поздрав отправиха и ДФГ "Брестовчанчета" и   
ГНП „ Брестовчанка“. Беше организирана есенна кулинарна изложба, а в салона бе представена изложба на пошиваните кърпи от работилницата за „Българска бродерия” към читалището.   
– Национална седмица на четенето - съвместно с ДГ „Лилия”. В детската градина жени от читалищните групи направихме драматизация и четохме приказки.  
– 19.12.2019г. - Коледен благотворителен базар организиран от млади майки от с.Брестовец съвместно с: Кметството, НЧ „Наука 1927” и ДГ „Лилия” в подкрепа на болно детенце от с.Брестовец. Децата от детската градина и самодейците от читалището пресъздадоха автентичният обичай   
 „Бъдни вечер”.   
През 2019г. организирахме 2 работилници „Българска бродерия – баба и внуче“. През пролетта изработихме кайца и забрадки за ГНП „Брестовчанка”, а през лятната ваканция баби и внуци бродираха кърпи. През цялата година активно се включихме в проекта на ДГ „Лилия” „Утринна приказка” и заедно с децата четохме любими детски приказки.  
През 2019г. групата за автентичен фолклор започна с подготовката на обичаи за събора в Копривщица през 2020г.  
   
  
  
  
  
  
  
 **УСТАВ   
на Народно читалище „Наука 1927” с.Брестовец**  
  
  
I. ОБЩИ ПОЛОЖЕНИЯ. ЦЕЛ И ЗАДАЧИ  
  
 Чл.1. Народно читалище „Наука 1927“ е самоуправляваща се, неполитическа организация, която изпълнява и държавни културно- просветни задачи. То работи на принципа на хуманизма, демократизма и гласността.  
Чл.2. Читалището е юридическо лице с нестопанска цел за обществено полезна дейност, регистрирано съгласно разпоредбите на Закона за юридически лица с нестопанска цел /ЗЮЛНЦ/ и Закона за читалищата.  
Чл.3. Целта на Народно читалище „Наука 1927“ е да разпространява духовни ценности, да подпомага развитието на творческите способности и да отговаря на културно- просветните интереси не само на своите членове, а и на всички желаещи това граждани. Работи за запазване на обичайте и традициите на българския народ, възпитаване и утвърждаване на националното самосъзнание, осигуряване на достъп до информация, създав а условия за общуване и възпитание в дух на родолюбие, като за целта:  
3.1. Поддържа общодостъпна библиотека, читалня, както и създаване и поддържане на електронни и информационни мрежи.  
3.2. Развива и обогатява социалната и образователна дейност.  
3.3. Създава и поддържа художествени колективи, школи, клубове и други формации, концертни чествания и младежки дейности.  
3.4. Събиране и разпространяване знания за родния край.  
3.5. Предоставя компютърни и интернет услуги.  
3.6. Създаване и съхраняване на музейни колекции съгласно Закона на културното наследство  
Чл.4. Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.  
Чл.5. Читалището няма право да предоставя собствено или ползвано от него имущество възмездно или безвъзмездно:  
5.1. За хазартни игри и нощни заведения  
5.2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности.  
5.3. За постоянно ползване на политически партии и организации.  
5.4. На Председателя, Секретаря, Членовете на Настоятелството и Проверителната комисия и членове на техните семейства.  
  
II. УЧРЕДЯВАНЕ  
  
Чл.6.1. Читалище могат да учредят най- малко 50 дееспособни физически лица за селата и 150 – за градовете, които вземат решение на учредително събрание.  
6.2. Учредителното събрание приема устава на читалището и избира неговите органи.   
Уставът урежда:  
1. Наименование;  
2. Седалище;  
3. Целите;  
4. Източници на финансиране;  
5. Органите на управление и контрол, техните правомощия, начина на избирането им, реда за свикването им и вземане на решения;  
6. Начина на приемане на членове и прекратяване на членството, както и реда за определяне на членския внос.  
6.3. Читалището придобива качеството на юридическо лице с вписването му в регистъра на юридическите лица с нестопанска цел.   
6.4. Действията на учредителите, извършени от името на народното читалище до деня на вписването, пораждат права и задължения на лицата, които са ги извършили и преминават по право върху читалището от момента на вписването му.  
  
III. ЧЛЕНСТВО  
  
Чл.7.1. Членовете на читалището са индивидуални, колективни и почетни.  
Чл.7.2. Индивидуални членове са български граждани. Те биват действителни и спомагателни.  
1. Действителните членове са лица, навършили 18 години, които участват в дейността и подпомагат по всякакъв начин читалището, редовно плащат членски внос и имат право да избират и да бъдат избирани;  
2. Спомагателните членове са лица до 18 години, които нямат право да избират и да бъдат избирани; те имат право на съвещателен глас.   
Чл.7.3. Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание.  
Чл.7.4. Почетни членове могат да бъдат български и чужди граждани с изключителни заслуги за читалището.

Чл.7.5. Права и задължения на членовете:   
1. Да избират и да бъдат избирани в ръководни органи на читалището.  
2. Да свикват Общото събрание по искане най- малко на 1/3 от действителните членове на читалището.  
3. Да спазват този устав.  
4. Да съдействат за издигане престижа на читалището.  
5. Членството се прекратява:   
- при неплащане на членски внос;  
- при нарушаване на устава;  
- при писмено заявление;  
  
IV. УПРАВЛЕНИЕ   
  
Чл.8. Читалището се управлява по устав, съгласуван със Закона на народните читалища и приет от Общото читалищно събрание.  
Чл.9. Органи на читалището са Общото събрание, Настоятелството и Проверителната комисия.  
Чл.10.1.Върховен орган на читалището е общото събрание.

Чл10.2. Общото събрание на читалището се състои от всички членове на читалището, имащи право на глас.  
Чл.10.3.Общото събрание:

1. Изменя и допълва устава;

2. Избира и освобождава членовете на настоятелството, проверителната комисия и председателя;  
3. Изключва членове на читалището;

4. Определя основни насоки на дейността на читалището;

5. Взема решение за членуване или за прекратяване на членството в читалищно сдружение;

6. Определя размера на членския внос и приема бюджета на читалището;  
7. Приема годишният отчет до 30 март на следващата година;  
8. Взема решение за прекратяване на читалището;

9. Взема решение за отнасяне до съда на незаконосъобразни действия на ръководството или отделни читалищни членове.

10. Провъзгласява почетните членове на читалището.  
Чл.11.1. Редовно общо събрание на читалището се свиква от настоятелството най-малко веднъж годишно.  
Чл.11.2. Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.   
Чл.11.3. Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час.   
Чл.11.4. Решенията по чл. 10, ал.3,т.1,3 и 8 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.   
Чл12.1. Изпълнителен орган на читалището е настоятелството, което се състои от 3 до 5 члена, избрани за срок от 3 години.  
12.2. Настоятелството:  
1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.  
Чл.12.3. То провежда от 3 до 12 задължителни редовни заседания годишно. Те са редовни ако на тях присъстват повече от половината членове. Решенията се взимат обикновенно с мнозинство.  
Чл.12.4. Свиква годишни отчетни събрания всяка календарна година и отчетно- изборни на 3 години, а при необходимост и извънредни събрания.  
Чл.13.1. Председателят на читалището е член на настоятелството и се избира от общото събрание за срок до 3 години.

Чл.13.2. Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

6. в срок 10 ноември представя на кмета на Общината предложения за своята дейност през следващата година.  
Чл.14.1. Секретарят на читалището се назначава от Настоятелството

Чл.14.2. Секретарят на читалището:  
1. Организира и непосредствено участва в изпълненията на решенията, взети на Общото събрание и Настоятелството  
2. Осигурява условия за развитие дейността на читалището и непосредствено ръководи работата на щатния, административния, творческия и обслужващия персонал;  
3. Води и съхранява протоколната книга от заседания на Настоятелството;  
4. Представлява читалището заедно и поотделно с Председателя  
5. Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.   
Чл.15. Проверителната комисия се състои най-малко от 3 членове, избрани за срок до 3 години.  
Чл.15.1. Членове на проверителната комисия не може да бъде лице, което е роднина на членове на Настоятелството, на п

Председателя или на Секретаря по права линия, съпрузи, братя, сестри и роднини по сватовство от първа степен.

Чл.15.2. Проверителната комисия осъществява контрол върху дейността на Настоятелството, Председателя и Секретаря на читалището по спазване на закона, устава и решенията на общото събрание.   
Чл.15.3 Свиква общо събрание при констатирани сериозни и продължителни нарушения на финансовата дисциплина и стопанската дейност.  
Чл.15.4. Предоставя на Общото събрание отчет на финансовата и стопанската дейност на читалището през отчетния период.  
Чл.16. Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

Чл.17. Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и установяване на конфликт на интереси. Декларациите се обявяват на интернет страницата на съответното читалище.   
  
IV. ФИНАНСОВА ДЕЙНОСТ И МАТЕРИАЛНА БАЗА  
  
Чл.18. Читалищата набират средства от следните източници:

1. членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други източници незабранени от Закона  
Чл.19. Като обществена организация с идеална цел, читалището използва безвъзмездно материалния фонд, предоставен му от местната държавна власт.  
  
V. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ  
  
Чл.20. Този Устав отменя досега действащия Устав на Народно читалище „Наука 1927“  
Чл.21. Прилагането на Устава се регламентира от Правилника за вътрешния ред.  
Чл.22. Празник на Народно читалище „Наука 1927“ е 24-ти май – Денят на славянската писменост, на българската култура и просвета.  
Чл.23. Читалището е юридическо лице с идеална цел и седалище с.Брестовец, общ. Плевенска, ул. Г.Кочев №30. То има кръгъл печат с надпис: Народно читалище „Наука 1927“ с.Брестовец, в средата на печата – 1927г.  
  
Този Устав е приет на редовно отчетно-изборно общо събрание на читалището, проведено на 27.03.2018г. Същият е подписан в 2/два/ екземпляра от присъстващите действителни членове на читалището, съгласно приложения списък, представляващ неразделна част от Устава.

**ЧЛЕНОВЕ НА НАСТОЯТЕЛСТВОТО НА  
 НЧ „НАУКА 1927“ с.БРЕСТОВЕЦ**  
  
  
1. Галя Тодорова Русанова – Председател на НЧ „Наука 1927“  
2. Цеца Михайлова Симеонова – Член на Настоятелството  
3. Анатоли Бориславов Борисов – Член на Настоятелството  
4. Тодорина Иванова Маринова – Член на Настоятелството  
5. Моника Росенова Пачева – Член на Настоятелството  
  
  
  
 **ЧЛЕНОВЕ НА ПРОВЕРИТЕЛНАТА КОМИСИЯ НА НЧ „НАУКА 1927“ с.БРЕСТОВЕЦ**  
  
  
1. Мариана Христова Димитрова – Член на Проверителната комисия  
2. Николай Тодоров Христов – Член на Проверителната комисия  
3. Геновева Тодорова Витанова –Член на Проверителната комисия  
  
  
  
  
**ПЛАН- ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ НА НЧ „НАУКА1927”   
 с. БРЕСТОВЕЦ ПРЕЗ 2020г.I. Основни насоки за работа**Програмата за развитие на читалищната дейност през 2019 г. е съобразена с изискванията на чл. 26 а, ал. 2 от Закона за народните читалища.   
Изготвянето на Програмата за 2020 г. цели обединяване на усилията за развитие на читалището като важна обществена институция, реализираща културната идентичност на с. Брестовец, както и да се засили обществената му роля като традиционен културен център.  
 Утвърждаване на духовните и културни ценности на гражданското общество;   
 Институционално укрепване на читалището като местен общностен център с културно-просветни, информационни, социални и граждански функции;   
 Подпомагане на традиционните читалищни дейности и търсене на нови съвременни форми за тяхното развитие и предаване;   
 Съхранението и популяризирането на българските културни традиции, нематериалното културно наследство.   
 Запазване на националните и местни традиции и обичаите от нашият регион- проучваме и възстановяваме обичаи, които да предадем на поколенията.  
 Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.   
 Достъп до глобалното информационно общество и работа за преодоляване на информационното неравенство чрез компютърният клуб към проекта ни „Глобални библиотеки“ България

**II. Библиотечна дейност**  
  
Библиотечната дейност е една от основните функции на читалището.   
В библиотеката се събират, съхраняват и предоставят за обществено ползване библиотечни и информационни услуги за населението. Като неразделна част от читалището, библиотеката активно участва в организирането на културния живот в с. Брестовец• Актуализиране на библиотечния фонд на читалищната библиотека, чрез закупуване на нова литература и дарения.  
 В постоянната изложба във фоайето на читалището да се обновява снимковия материал от проведените мероприятия през годината.  
 Включване на библиотеката в седмицата на детската книга, „Лятното четене” и националната седмица на четенето с ученици от селото и съвместно с ДГ „Лилия“.  
• Обособяване на тематични кътове по повод празници и годишнини.   
• Представяне на презентации, посветени на значими събития и личности.  
 • Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;   
• Работа по проект „Глобални библиотеки-България“  
• Прочистване на библиотечните фондовете от остарели по съдържание и физически изхабени книги  
  
**III. Колективи  
  
В НЧ „Наука1927” с. Брестовец и през 2020г. ще действат следните колективи:  
  
– Група за народни песни „Брестовчанка“   
– Детска фолклорна група „Брестовчанчета“  
– Група за стари градски песни  
– Група за автентичен фолклор   
– Група за художествено слово   
– Клуб „ Родознание”**   
  
**IV. КУЛТУРЕН КАЛЕНДАР ЗА 2020г.**  
 ***Януари***- 172г. от рождението на Христо Ботев- Бабинден  
 ***Февруари***  
- Трифон Зарезан- Празникът организираме съвместно със Кметсво с. Брестовец  
- Поклон, Апостоле! - мултимедийна презентация  
   
  
 ***Март***  
- Баба Марта и Денят на самодееца – ще представим автентичен обичай „Баба Марта“  
- Освобождението на България – 3 март   
- Денят на жената – 8 март   
 ***Март- Април***- Участие вПролетен концерт на самодейците от Община Плевен  
 ***Април***  
- Великден- изработване на великденска украса, боядисваме яйца, месим козунак, изнасяме поздравителен концерт за Великден  
 ***Май***  
- Празник на българската писменост 24 май - отбелязваме гос съвместно с ДГ „Лилия”с. Брестовец.   
 ***Юни***  
- Ден на детето – 1 юни – Отбелязваме го с песни, стихчета и игри.   
- Денят на Ботев – 2 юни – поднасяме венци и цветя на паметника на Христо Ботев пред читалището и групата за художествено творчество изнася рецитал.  
- Еньовден – Правим изложба на билки, играе се обичаят лятно Ладуване /наричане на пръстени/   
 ***Юли***  
- Работилница „Баба и внуче- българска шевица” – изработване на предмети за бита и национални носии. Бродирваме ризи, кърпи, изравотваме гайтани и др. Тази година ще бродираме кърпи за групата за автентичен фолклор.  
- Лятна детска занималня в клуба по интереси  
- Летният празник на с. Брестовец под надслов „Среща на родовете”- Тази година ще е десетия летен празник и се празнува последната събота на юли месец.   
 ***Септември***   
**-** Ден на Независимостта на България – Поднасяме венци и цветя на войнишкият паметник в с.Брестовец  
 ***Ноември***  
- Ден на народните будители   
- Ден на християнското семейство – 21 ноември – представя се от групата за автентичен фолклор обичай, поздрав от групата за народни песни. Стихчета и песни подготвени от децата в с. Брестовец.  
 ***Декември*  
-** Коледно тържество – песни, танци, игри за децата в селото**.   
-** Коледна работилница за украси и картички.  
Групата за народни песни и детската фолклорна група ще подготвят нови песни и програма с които ще вземат участие в различни чествания, събори и фестивали.В клуб „Родознание“- имаме подготвени нови обичаи, проучени благодарение на възрастните жители на с. Брестовец, които ще реализираме през 2020г. с групата за автентичен фолклор. Подготовка и участие в събора в Копривщица.  
В много от мероприятията работим съвместно с Кметство с. Брестовец и ДГ „Лилия“ с. Брестовец.  
И през 2020г. ще работим НЧ „Наука 1927“ с. Брестовец да бъде модерна институция със съвременни културни и социални дейности, като същевременно съхраняваме и развиваме националните и местни традиции и обичаи, за да ги предаваме на поколенията.